# Ivan Ivanji

| Ivan Ivanji |
| --- |
|  |
| Biografske informacije |
| Rođenje | 24. januara 1929.  (1929-01-24) Veliki Bečkerek, Kraljevina SHS (danas Zrenjanin u Srbiji) |
| Opus |
| Znamenita djela |
| *Konstantin*, *Dioklecijan*, *Julijan*, *Preskakanje senke*, *Moj lepi život u paklu*, *Titov prevodilac*, *Milijarder*. |

**Ivan Ivanji** (Veliki Bečkerek, 24. januar 1929 – Vajmar, 9. maj 2024), književnik i prevodilac.

## Biografija

Roditelji, oboje lekari, Jevreji, ubijeni su 1941. godine posle nemačke okupacije Jugoslavije, a on se spasao bekstvom kod rođaka u Novi Sad. Tu je uhapšen u martu 1944. godine, posle čega je bio zatočen u koncentracionim logorima Aušvic i Buhenvald do aprila 1945. godine.

Završio je srednju tehničku školu u Novom Sadu, posle toga studirao arhitekturu, a zatim i germanistiku u Beogradu. Preko dvadeset godina bio je prevodilac za nemački jezik Josipu Brozu Titu, kao i drugim državnim i partijskim funkcionerima u socijalističkoj Jugoslaviji. Paralelno s karijerom pedagoga, novinara, dramaturga i brojnim funkcijama koje je obavljao u kulturnom životu Beograda i diplomatiji, Ivanji se bavio i književnošću i od rane mladosti objavljivao poeziju, prozu, eseje, bajke i drame.

## Književni rad

Njegovim najznačajnijim delima smatra se romaneskna trilogija o rimskim carevima rođenim na južnoslovenskim prostorima *Dioklecijan*, *Konstantin* i *Julijan*, romani *Čoveka nisu ubili*, *Na kraju ostaje reč*, *Preskakanje senke*, *Barbarosin Jevrejin u Srbiji*, *Guvernanta*, *Balerina i rat* i *Milijarder*, kao i zbirke pripovedaka *Druga strana večnosti* i *Poruka u boci*. Svoja dela sam prevodi na nemački ili piše na nemačkom jeziku (*Kaiser Konstantin*, *Kaiser Diokletian*, *Geister aus einer kleinen Stadt*, *Buchstaben von Feuer*, autobiografski roman *Mein schönes Leben in der Hölle* i dr.). Objavio je i knjigu svojih sećanja *Titov prevodilac*, o vremenu kada je radio kao lični prevodilac predsednika SFR Jugoslavije.

Preveo je na srpski desetine knjiga i drama najznačajnihjih nemačkih i mađarskih pisaca (Ginter Gras, Volfgang Borhert, Gustav Mejrink, Bertolt Breht, Milo Dor, Šandor Petefi, Endre Adi, Šandor Vereš i dr.).

Njegova dela prevođena su na nemački, italijanski, engleski, mađarski, slovački i slovenački jezik.

## Glavna dela

* *Čoveka nisu ubili* (roman), Beograd, „Prosveta“, 1954.
* *Kengur, helikopter i drugi* (bajke), Beograd, „Mlado pokolenje“, 1964.
* *Dioklecijan* (roman), Beograd, „Prosveta“, 1973.
* *Nemačke teme* (eseji), Beograd, „Nolit“, 1975.
* *Ajkula sa nežnim srcem i druge bajke*, Beograd, „Nolit“, 1984
* *Konstantin* (roman), Beograd, „Narodna knjiga“. 1988. ISBN 86-331-0040-1. pp.
* *Preskakanje senke* (roman), Beograd, „Nolit“. 1989. ISBN 86-19-01711-X. pp.
* *Druga strana večnosti: priče o smrti*, Beograd, „Prosveta“. 1989. ISBN 86-07-01039-5. pp.
* *Barbarosin Jevrejin u Srbiji* (roman), Beograd, „Stubovi kulture“, 1998.
* *Guvernanta* (roman), Beograd, „Stubovi kulture“. 2002. ISBN 86-7979-021-4. pp.
* *Balerina i rat* (roman), Beograd, „Stubovi kulture“. 2003. ISBN 86-7979-063-X. pp.
* *Poruka u boci* (priče), Beograd, „Stubovi kulture“. 2005. ISBN 86-7979-112-1. pp.
* *Staljinova sablja* (roman), Beograd, „Stubovi kulture“. 2008. ISBN 978-86-7979-227-3. pp.
* *Julijan* (roman), Beograd, „Stubovi kulture“. 2008. ISBN 978-86-7979-249-5. pp.
* *Aveti iz jednog malog grada*, Zrenjanin, Gradska narodna biblioteka „Žarko Zrenjanin“, 2009, . ISBN 978-86-7284-115-2. pp.
* *Titov prevodilac*, Beograd, „Laguna“. 2014. ISBN 978-86-521-1501-3. pp.
* *Milijarder* (roman), Beograd, „Laguna“. 2014. ISBN 978-86-521-1691-1. pp.
* *Mein schönes Leben in der Hölle*, Wien. 2014. ISBN 978-3-7117-2008-5. pp. (`de`)

## Reference

## Vanjske veze

* Ivan Ivanji na sajtu IMDb
* Ivan Ivanji: *Kako sam preživeo novosadsku raciju*, Portal „Učionica istorije“. Pristupljeno 21. februara 2016.
* *Tita je nerviralo što je ljubičica bela*. Intervju sa Ivanom Ivanjijem, Arhivirano 2016-03-11 na Wayback Machine-u „Onlajn magazin *Plastelin*“. Pristupljeno 21. februara 2016.
* *Konstantin dočaran perom Ivana Ivanjija*, Portal B92 . Pristupljeno 21. februara 2016.
* *Ivan Ivanji, primer novog optimizma*, „Blic“, 11. novembar 2015.
* Ivan Ivanji: *Rekvijem za nepoznatu decu*, „Vreme“, 4. februar 2016.
* Ivanji: Istorijski roman je uživanje u istraživanju (B92, 2. maj 2017)